জানা গেছে, বড়পুকুরিয়া কয়লাভিক্তিক তাপবিদ্যুৎ কেন্দ্রের বর্জ্য, কয়লা পোড়ানো ছাইযুক্ত পানি রাখার জন্য পুকুর রয়েছে। পরিষ্কার না করায় পুকুরগুলো ভরে গেছে। পানি ধারণক্ষমতা না থাকায় সেই পানি এখন ফসলের মাঠের মধ্যে ছেড়ে দিয়েছে তাপবিদ্যুৎ কর্তৃপক্ষ। আর এ পানিতে ভরে গেছে তাপবিদ্যুৎ কেন্দ্র সংলগ্ন ফুলবাড়ী উপজেলার শিবনগর ইউনিয়নের রামভদ্রপুর, দুধিপুকুর, টুনির আঁড়া, চককবীর ও গুচ্ছ গ্রামের ফসলের মাঠ। এতে পচে গেছে বোরো বীজতলার চারা। এ পানি ব্যবহার করায়, চর্ম ও শ্বাসকষ্ট রোগের শিকার হচ্ছে গ্রামবাসী।